નવી દિલ્હી : લલિત ગેટ મુદ્દે સંસદનું મોનસુન સત્ર સંપુર્ણ ધોવાઇ ગયા બાદ કોંગ્રેસ – ભાજપમાં વાકયુદ્ધ ચાલુ થઇ ગયું છે. કોંગ્રેસે ગુરૂવારે બોફોર્સ મુદ્દે પુર્વ વડાપ્રધાન રાજીવ ગાંધી પર લગાવાયેલ આરોપોનાં જવાબ આપતા કેન્દ્રીય મંત્રી સુષ્માં સ્વરાજ પર હલ્લો કર્યો હતો. કોંગ્રેસે કહ્યું કે ક્વોત્રોચ્ચીનાં મુદ્દે આરોપ લગાવતા પહેલા સુષ્માંએ થોડુક તત્કાલીન કાયદા મંત્રી અરૂણ જેટલીને પણ પુછી લેવું જોઇતું હતું. કોંગ્રેસે સાથે જ રણશિંગુ ફુંક્યું હતું કે લલિત ગેટ મુદ્દે સરકારનો પીછો નહી છોડે.